Suqovuşan məscidi

Suqovuşan məscidi — Ağdərə rayonunun Suqovuşan kəndində inşa edilmiş ibadət məkanı.

 Tarixi 
Məscidin təməli 2022-ci il 20 mart tarixində Prezident İlham Əliyev və birinci xanım Mehriban Əliyeva tərəfindən qoyulub. 

Məscidin tikintisi 2024-cü ildə tamamlanıb.  Açılış mərasimi isə 2025-ci il 18 mart tarixində Prezident İlham Əliyev və birinci xanım Mehriban Əliyevanın iştirakı ilə baş tutub.

 Memarlıq xüsusiyyətləri 
Məscid binasının uzunluğu 16,8 metr və eni 11,2 metrdir. Binaların və obyektlərin tikinti sahəsi 530  kvadratmetrdir.

İkimərtəbəli ibadət məkanının birinci mərtəbəsi kişilər, ikinci mərtəbəsi isə qadınlar üçün nəzərdə tutulub. İbadət ocağının daxilində xüsusi bəzək elementlərindən istifadə olunub. Məsciddə eyni vaxtda 100-dən çox insanın ibadət etməsi mümkündür.

Kompleksə köməkçi otaqlar, dəstəmaz otaqları, imam otağı, icma zalı, işçi otaqları və yataqxana bölməsi daxildir. 

 İstinadlar 

Kateqoriya:Ağdərə rayonunun abidələri
Kateqoriya:Azərbaycan məscidləri
Kateqoriya:İkinci Qarabağ müharibəsi sonrası edilən quruculuq işləri